సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఈ రోజు నుంచి వీటిపై మ‌రింత నిఘా
మొండి బ‌కాయ‌లు వ‌సూలుకు బ్యాంకులు ఇటీవ‌లే  ఇన్‌సాల్వెన్సీ రెజ‌ల్యూషన్ ప్ర‌క్రియ‌ను మొద‌లుపెట్టాయి. అయితే ఆయా కంపెనీల‌కు మ‌రిన్ని చిక్కులు రానున్నాయి. జూన్ 11(సోమ‌వారం) నుంచి ఈ త‌ర‌హా ప్ర‌క్రియ‌ను ఎదుర్కొనే కంపెనీల‌పై సెబీ, స్టాక్ ఎక్స్చేంజీలు సైతం అద‌న‌పు నిఘా ఉంచ‌బోతున్నాయి.
Samayam Telugu | Updated:
Jun 11, 2018, 09:23AM IST
ఆర్బీఐ ప‌టిష్ట చ‌ర్య‌ల‌తో దివాలా అంచున ఉన్న కంపెనీల‌పై బ్యాంకులు క‌ఠిన వైఖ‌రి అవ‌లంబిస్తున్నాయి. మొండిబ‌కాయిలు వ‌సూలు చేసుకునేందుకు అన్ని మార్గాల‌ను అన్వేషిస్తున్నాయి. ఇదే దిశ‌లో ఇన్‌సాల్వెన్సీ రెజ‌ల్యూషన్ ప్ర‌క్రియ‌ను మొద‌లుపెట్టాయి. అయితే ఆయా కంపెనీల‌కు మ‌రిన్ని చిక్కులు రానున్నాయి. జూన్ 11(సోమ‌వారం) నుంచి ఈ త‌ర‌హా ప్ర‌క్రియ‌ను ఎదుర్కొనే కంపెనీల‌పై సెబీ, స్టాక్ ఎక్స్చేంజీలు సైతం అద‌న‌పు నిఘా ఉంచ‌బోతున్నాయి.
మొండి బ‌కాయిల‌పై రెగ్యులేట‌ర్స్ న‌జ‌ర్
ప్ర‌స్తుతం ఇన్సాల్వెన్సీ రిజ‌ల్యూష‌న్ ఎదుర్కొంటున్న వాటిలో 75 సంస్థ‌ల జాబితా బీఎస్ఈ వ‌ద్ద ఉన్న‌ట్లు స‌మాచారం. వాటిలో ఎబిజి షిప్ యార్డ్, ఆమ్టెక్ ఆటో, భూష‌న్ స్టీల్, జేపీ ఇన్‌ఫ్రాటెక్, ఎల‌క్ట్రోస్టీల్ స్టీల్స్, మంధ‌న ఇండ‌స్ట్రీస్, మొన్నెట్ ఇస్పాత్ అండ్ ఎన‌ర్జీ, రుచి సోయా ఇండ‌స్ట్రీస్, సుప్రీం టెక్స్ మార్ట్; వ‌ర్థ‌మాన్ ఇండ‌స్ట్రీస్, లాంకో ఇన్ ఫ్రా, ద‌క్క‌న్ క్రానిక‌ల్ హోల్డింగ్స్, ఐవీఆర్‌సీఎల్ వంటివి ఉన్నాయి. ఆయా సంస్థ‌ల్లో పెట్టుబ‌డులు పెట్టిన మ‌దుప‌ర్ల ప్ర‌యోజ‌నాల దృష్ట్యా వాటిపై అద‌న‌పు చ‌ర్య‌లు చేప‌ట్ట‌నున్న‌ట్లు స్టాక్ ఎక్స్చేంజీ వెల్ల‌డించింది.